EkBass/fiwiki-20250220-pages-articles huggingface dataset:
Luettelo Korean tasavallan presidenteistä

Korean tasavallan presidentti on Korean tasavallan (Etelä-Korean) valtionpäämies. Presidentti valitaan viisivuotiskaudelle suoralla kansanvaalilla, jossa yksinkertainen enemmistö riittää valituksi tulemiseen. Samaa henkilöä ei voida valita toiselle kaudelle. Viitattu 26.12.2018 Luettelo alkaa vuodesta 1948 ja etenee kronologisesti. Presidentti Presidentti Virkakausi Puolue Rhee Syng-man (1875–1965) 24.7.1948–27.4.1960 Liberaalipuolue Yun Bo-seon (1897–1990) 12.8.1960–24.3.1962 Demokraattinen puolue Park Chung-hee (1917–1979) 24.3.1962–26.10.1979 sotilasjuntta/Demokraattinen tasavaltalaispuolue Choe Gyu-ha (1919–2006) 6.12.1979–16.8.1980 sitoutumaton Chun Doo-hwan (1931–2021) 1.9.1980–24.2.1988 Demokraattinen oikeuspuolue Roh Tae-woo (1932–2021) 25.2.1988–24.2.1993 Demokraattinen oikeuspuolue Kim Young-sam (1927–2015) 25.2.1993–24.2.1998 New Korea puolue Kim Dae-jung (1925–2009) 25.2.1998–24.2.2003 Demokraattinen puolue Roh Moo-hyun (1946–2009) 25.2.2003–24.2.2008 Demokraattinen puolue Lee Myung-bak (s. 1941 ) 25.2.2008–24.2.2013 Saenuri Park Geun-hye (s.1952 ) 25.2.2013–10.3.2017Virallinen erottamispäivä Saenuri Moon Jae-in (s.1953 ) 10.5.2017–10.5.2022 Demokraattinen puolue Yoon Suk-yeol (s.1960) 10.5.2022 – Kansanvoiman puolue ==Lähteet== * Korean tasavallan presidentit presidentit
Polttavan auringon alla

Polttavan auringon alla () on vuonna 1921 ensi-iltansa saanut Albert Parkerin ohjaama yhdysvaltalainen mykkä melodraamaelokuva, jonka pääosissa ovat Norma Talmadge ja Harrison Ford. Polttavan auringon alla perustuu Andrew Soutarin romaaniin On Principle (1918), jonka pohjalta Anthony Paul Kelly laati elokuvan käsikirjoituksen. Norma Talmadge ja Joseph M. Schenck olivat elokuvan tuottajina, ja Norma Talmadge Film Corporation toimi elokuvan tuotantoyhtiönä. Elokuva kuvattiin työnimellä Regeneration Isle. Polttavan auringon alla sai Yhdysvaltain ensi-iltansa 19. joulukuuta vuonna 1921. Suomen ensi-ilta oli 9. kesäkuuta vuonna 1924. First National Pictures oli elokuvan levittäjä. Nykyään Polttavan auringon alla -elokuvan oletetaan olevan kadonnut. == Juoni == Jamaikan saarella nuori ja lupaava Clifford Standish (Harrison Ford) on hitaasti uppoamassa alkoholiin ja irstailuun. Hän tapaa hyväsydämisen Gingerin (Norma Talmadge), joka auttaa Cliffordin takaisin raittiuteen ja yhteiskuntaan. Kun he palaavat yhdessä Englantiin, he huomaavat, että yhteiskunta ei olekaan elämisen arvoista. == Näyttelijät == == Lähteet == == Aiheesta muualla == * * * * Polttavan auringon alla TCM Movie Databasessa * Polttavan auringon alla Silent eran sivustolla Luokka:Vuoden 1921 yhdysvaltalaiset elokuvat Luokka:Yhdysvaltalaiset draamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Yhdysvaltalaiset romaaneihin perustuvat elokuvat
Baabelin torni (Brueghelin maalaus)

Baabelin torni on flaamilaisen taidemaalarin Pieter Brueghel vanhemman maalaus, josta on olemassa kaksi jossain määrin erilaista versiota. Niistä toinen on päivätty vuodelle 1563 ja toinen on päiväämätön.Pieter Bruegel the Elder Encyclopædia Britannica Online Academic Edition. Viitattu 19.7.2014. Ilmeisesti on ollut olemassa myös kolmas versio, joka on kadonnut. Maalaus esittää Raamatun kertomusta myyttisen Baabelin tornin rakentamisesta.The Tower of Babel Art and the Bible. Viitattu 19.7.2014. Wienin taidehistoriallisessa museossa oleva suurempi kahdesta versiosta on 155 senttimetriä leveä ja 113 senttimetriä korkea. Se on signeerattu vuodelle 1563. Maalaus oli vuodesta 1566 Antwerpenin kaupungin omistuksessa, mutta päätyi myöhemmin keisari Rudolf II:lle ja edelleen arkkiherttua Leopold Vilhelmin kokoelmaan.Turmbau zu Babel Kunsthistorische Museum Wien: Bilddatenbank. Viitattu 19.7.2014. Maalauksen pienempi versio on Rotterdamin Museum Boijmans Van Beuningen -museossa. Sekin kuului aikanaan keisari Rudolfille, ja myöhemmin sen tiedetään kuuluneen Espanjan kuningas Filip V:n vaimolle, kuningatar Elisabetille. Van Beuningen -museo sai maalauksen hankkiessaan rotterdamilaisen liikemiehen D. G. van Beuningenin taidekokoelman vuonna 1958.The tower of Babel Museum Boijmans Van Beuningen. Viitattu 19.7.2014. Tämän maalauksen mitat ovat 60 × 74,5 senttimetriä. Maalaus lienee saanut innoitusta Rooman Colosseumista. Brueghel vieraili Roomassa vuosina 1552–1553. Maalauksen suuremmassa versiossa on etualalle kuvattu ihmisryhmä, jonka keskushahmon jotkut ovat arvelleet olevan kuningas Nimrod. Pienemmässä versiossa tornin rakentaminen näyttää olevan selvästi pitemmällä. ==Lähteet== ==Aiheesta muualla== *Toren van Babel Museum Boijmans Van Beuningen Luokka:Raamattu taiteessa Luokka:Pieter Brueghel vanhemman maalaukset
Eilidh Doyle

Eilidh Doyle (o.s. Child, s. 20. helmikuuta 1987 Perth, Skotlanti) on brittiläinen 400 metrin aitajuoksija ja 400 metrin juoksija. Moskovan MM- kilpailuissa 2013 Doyle kuului Ison-Britannian 4 x 400 metrin viestijoukkueeseen. Joukkue sijoittui alun perin pronssille, mutta nousi myöhemmin Venäjän joukkueen dopinghylkäyksen takia hopealle. Samoissa kilpailuissa Doyle sijoittui 400 metrin aidoissa viidenneksi. Pekingin MM- kilpailuissa 2015 hän kuului pronssia saaneeseen Britannian pitkän viestin joukkueeseen. 400 metrin aitajuoksussa hän oli kuudes. IAAF World Relays -kilpailuissa Nassaussa 2015 hän sai niin ikään pronssia 4 x 400 metrin viestissä. Rio de Janeiron olympialaisissa 2016 hän juoksi avausosuuden Britannian pronssijoukkueessa 4 x 400 metrin viestissä. 400 metrin aitajuoksussa hän sijoittui kahdeksanneksi. Lontoon MM-kilpailuissa 2017 hän sai hopeaa 4 x 400 metrin viestissä ja oli kahdeksas 400 metrin aitajuoksussa. Doyle voitti 400 metrin aitajuoksun Euroopan-mestaruuden Zürichissä 2014 ajalla 54,48 ja sai lisäksi pronssia 4 x 400 metrin viestissä. Hän voitti pitkän viestin Euroopan-mestaruuden Amsterdamissa 2016. Berliinin EM- kilpailuissa 2018 hän sai pronssia 4 x 400 metrin viestissä ja oli kahdeksas 400 metrin aitajuoksussa. Barcelonan EM-kilpailuissa 2010 Doyle sijoittui 400 metrin aidoissa kahdeksanneksi. Kansainyhteisön kisoissa hän on saanut 400 metrin aitajuoksussa hopeaa 2010, 2014 ja 2018. Alle 23-vuotiaiden EM- kilpailuissa hän oli samassa lajissa toinen 2009. Sisäradoilla Doyle on saavuttanut Sopotin MM-hallikilpailuissa 2014 pronssia Ison-Britannian 4 x 400 metrin joukkueessa. Birminghamin sisäratojen MM-kilpailuissa 2018 häm sai pronssia 400 metrillä ajalla 51,60. Göteborgin sisäratojen EM-kilpailuissa 2013 Doyle saavutti hopeaa 400 metrillä ja kuului Ison-Britannian EM- kultajoukkueeseen 4 x 400 metrin viestissä. Belgradin EM-hallikilpailuissa 2017 hän sai hopeaa 4 x 400 metrin viestissä. Glasgow'n EM-hallikilpailuissa 2019 hän saavutti hopea 4 x 400 metrin viestissä. Doylen ennätys 400 metrin aidoissa on 54,09 ja 400 metrin sileällä 51,83. == Lähteet == * * http://brand.puma.com/running/athletes/eilidh-child * * the-sports.orgin profiili ===Viitteet=== Luokka:Brittiläiset pikajuoksijat Luokka:Brittiläiset 400 metrin aitajuoksijat Luokka:Brittiläiset olympiamitalistit Luokka:Vuonna 1987 syntyneet Luokka:Elävät henkilöt
Cyrus Hostetler

Cyrus Hostetler (s. 8. elokuuta 1986 Eugene (Oregon), Yhdysvallat) on yhdysvaltalainen keihäänheittäjä. Hänen ennätyksensä on toukokuussa 2016 Tucsonissa heitetty 83,16. Hostetler on 188 senttimetriä pitkä ja painaa 98 kiloa. Hostetler saavutti hopeaa Pan-Amerikan kisoissa Guadalajarassa 2011 tuloksella 82,24. Hän jäi karsintaan vuoden 2012 kesäolympialaisissa Lontoossa heitettyään 75,76, Rio de Janeiron olympialaisissa 2016 tuloksella 79,76 ja Lontoon MM-kilpailuissa 2017 heitettyään 79,71. Hostetler kilpaili Suomessa heinäkuussa 2014 Eliittikisoissa Kuortaneella. Ensimmäistä kertaa hän heitti yli 80 metrin vuonna 2009. == Kausien parhaat heitot == * 2006 – 62,55 * 2007 – 63,56 * 2008 – 77,19 * 2009 – 83,16 * 2010 – 78,19 * 2011 – 82,24 * 2012 – 81,02 * 2013 – 74,93 * 2014 – 80,28 * 2015 – 75,72 * 2016 – 83,83 * 2017 – 83,12 == Lähteet == * * Luokka:Yhdysvaltalaiset keihäänheittäjät Luokka:Vuonna 1986 syntyneet Luokka:Elävät henkilöt
Jean (jalkapalloilija)

Jean Raphael Vanderlei Moreira, taiteilijanimeltään vain Jean, (s. 24. kesäkuuta 1986 Campo Grande, Brasilia) on brasilialainen jalkapalloilija. Jean on pelannut Brasilian maajoukkueessa kuusi A-maaottelua. == Lähteet == Luokka:Brasilialaiset jalkapalloilijat Luokka:Vuonna 1986 syntyneet Luokka:Elävät henkilöt
Osuuskumma

Osuuskumma on vuonna 2012 perustettu tamperelainen osuuskuntamuotoinen kirjankustantamo, joka julkaisee spekulatiivista fiktiota eli tieteis- ja fantasiakirjallisuutta. Osuuskumma julkaisee pääasiassa omien jäsentensä julkaisuja ja novelliantologioita. Kustantamo on julkaissut myös kolme käännöskirjaa ja vieraskielisiä teoksia. Osuuskumma julkaisi ensimmäisen suomalaisen steampunk-antologian vuonna 2012. Osuuskumman jäseniä ovat muiden muassa Magdalena Hai, J. S. Meresmaa ja Anne Leinonen. Kustantamon julkaisuissa ovat esiintyneet myös Risto Isomäki, Tiina Raevaara ja M. G. Soikkeli. == Lähteet == == Aiheesta muualla == * Osuuskumman verkkosivut Luokka:Suomalaiset kirjankustantamot Luokka:Suomalaiset osuuskunnat Luokka:Tampereen kirjallisuus
Rannalle

"Rannalle" on suomalaisyhtye TCT:n kappale. Universal Music julkaisi kappaleen singlenä 25. huhtikuuta 2014. Kappaleella vierailee myös laulaja Jontte Valosaari. Kappaleen ovat säveltäneet yhtyeen jäsenet T.L, Comeetta ja Tiahu sekä Erik Nyholm. Kappale oli ehdolla vuoden 2014 kesähitiksi The Voicen järjestämässä äänestyksessä. Kappale sijoittui toiseksi, Kasmirin ”Vadelmavene”-kappaleen voittaessa äänestyksen. ”Rannalle” sijoittui parhaimmillaan singlelistan viidenneksi sekä latauslistan kolmanneksi. Radiosoitossa kappale saavutti vuoden 2014 24. viikolla 14. sijan. 24\. heinäkuuta 2014 ”Rannalle”-singlen tiedotettiin myyneen kultaa. Risen ja Ville Salmisen ohjaama musiikkivideo kappaleesta julkaistiin singlen julkaisupäivänä 25. huhtikuuta 2014. == Kappaleet == # == Listasijoitukset == Lista Paras sijoitus Suomen virallinen singlelista 5 Suomen virallinen latauslista 3 Radiolista 14 == Lähteet == Luokka:Jontte Valosaaren kappaleet Luokka:TCT:n kappaleet Luokka:Vuoden 2014 kappaleet
Louis-Philippe Dumoulin

Louis-Philippe Dumoulin (s. 8. maaliskuuta 1989 Blainville, Quebec, Kanada) on kanadalainen alamäkiluistelija. Hän sijoittui lajin MM-sarjassa Red Bull Crashed Icessä yhteispisteissä neljänneksi kaudella 2011. Dumoulinin paras yksittäinen sijoitus Crashed Ice-kilpailussa on toinen 2011 kotikilpailustaan Quebecista. Dumoulin on pelannut nuorempana myös jääkiekkoa. Hän on 185 senttimetriä pitkä ja painaa 83 kilogrammaa. == Lähteet == * http://www.eliteprospects.com/player.php?player=165203 * http://www.redbullcrashedice.com/fi_FI/results Luokka:Kanadalaiset alamäkiluistelijat Luokka:Vuonna 1989 syntyneet Luokka:Elävät henkilöt
Indonesian presidentinvaali 2014

Indonesian presidentinvaali 2014 järjestettiin 9. heinäkuuta 2014. Ehdokkaina olivat Jakartan kuvernööri Joko Widodo ja eläkkeellä oleva kenraali Prabowo Subianto, joka on vuosina 1967–1998 presidenttinä toimineen Suharton entinen vävy. Vaalikomissio julisti Widodon vaalin voittajaksi 22. heinäkuuta, mutta vastaehdokas Subianto väitti vaaleja vilpillisiksi. Uusi presidentti aloittaa virassaan 20. lokakuuta. Tasaisessa vaalissa ehdokkaiden voitonmahdollisuudet olivat yhtä suuret, Widodon ennustettiin saavan 2,7 prosenttiyksikköä kilpailijaansa enemmän ääniä. Kampanjointi oli loanheiton värittämää. Vaaleissa annettiin 130 miljoonaa ääntä ja äänestysprosentti oli noin 70. == Lähteet == Presidentinvaali 2014 Luokka:Vuoden 2014 vaalit Luokka:Presidentinvaalit maittain
Mies, jota hän rakasti

Mies, jota hän rakasti () on Herbert Brenonin ohjaama yhdysvaltalainen mykkä melodraamaelokuva, joka sai ensi-iltansa vuonna 1921. Elokuvan pääosissa ovat Norma Talmadge ja Harrison Ford. Mies, jota hän rakasti perustuu Lillian Trimble Bradleyn samannimiseen näytelmään (1920), jonka pohjalta ohjaaja Brenon ja Clara Beranger laativat elokuvan käsikirjoituksen. Elokuvan tuottajina olivat Norma Talmadge ja Joseph M. Schenck, ja elokuvan tuotantoyhtiönä toimi Norma Talmadge Film Corporation. Mies, jota hän rakasti kuvattiin Iowan Centervillessä ja Iowan Appanoosen piirikunnan kohteissa. Mies, jota hän rakasti sai ensi-iltansa Yhdysvalloissa 7. marraskuuta vuonna 1921. Suomen ensi-ilta oli 23. syyskuuta vuonna 1923. Elokuvan levittäjä oli First National Pictures. Elokuva esitettiin vuoden 2005 Cineconin klassikkoelokuvajuhlilla Yhdysvalloissa. Mies, jota hän rakasti -elokuvan kopiota säilytetään Yhdysvaltain kongressin kirjaston elokuva-arkistossa. == Juoni == Amerikkalaisen sikatilallisen tytär Jacqueline Laurentine Boggs menee kouluun Ranskaan, missä hän asuu hienostelevan englantilaisen perheen kanssa. Perheen luona asuessaan Jacqueline opettaa hienoille englantilaisille todellisuudentajua. == Näyttelijät == == Lähteet == == Aiheesta muualla == * * * * Mies, jota hän rakasti Silent eran sivustolla * Mies, jota hän rakasti TCM Movie Databasessa Luokka:Vuoden 1921 yhdysvaltalaiset elokuvat Luokka:Yhdysvaltalaiset draamaelokuvat Luokka:Melodraamat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat Luokka:Yhdysvaltalaiset romaaneihin perustuvat elokuvat
Paweł Rakoczy

Paweł Rakoczy (s. 15. toukokuuta 1987 Złotoryja, Puola) on puolalainen keihäänheittäjä, joka edustaa AZS-AWFiS Gdansk -seuraa. Hänen paras tuloksensa on vuonna 2012 Łódźissa heitetty 84,99 metriä. Rakoczy osallistui vuoden 2012 kesäolympialaisiin Lontoossa, mutta jäi karsintaan heitettyään 77,36 metriä. Hän kilpaili myös vuoden 2012 EM-kisoissa. Rakoczy on 187 senttimetriä pitkä ja painaa 90 kilogrammaa. Hän heitti ensimmäistä kertaa yli 80 metrin vuonna 2011. == Kausien parhaat heitot == * 2016 – 78,07 metriä * 2015 – 72,62 metriä * 2014 – 74,29 metriä * 2013 – 74,88 metriä * 2012 – 84.99 metriä * 2011 – 82,53 metriä * 2010 – 78,13 metriä * 2009 – 79,73 metriä * 2008 – 77,71 metriä * 2006 – 72,36 metriä * 2005 – 68,64 metriä == Lähteet == * IAAF * European Athletics Luokka:Puolalaiset keihäänheittäjät Luokka:Vuonna 1987 syntyneet Luokka:Elävät henkilöt
James Eastland

James Oliver Eastland (28. marraskuuta 1904 – 19. helmikuuta 1986) oli yhdysvaltalainen demokraattipoliitikko Mississippistä. Hän toimi Yhdysvaltain senaatissa vuonna 1941 ja jälleen vuodesta 1943 eteenpäin eroonsa 27. joulukuuta 1978 saakka. Vuosina 1947–1978 hänen rinnallaan toimi demokraatti John Stennis. Eastland ja Stennis olivat pisimpään senaatissa työskennellyt kaksikko Yhdysvaltain historiassa. Heidän ennätyksensä ovat sittemmin ohittaneet Etelä-Carolinan Strom Thurmond ja Ernest Hollings, jotka olivat senaatissa yhdessä 36 vuotta. Eastland oli myös senaatin kokenein jäsen jäädessään eläkkeelle vuonna 1978."Challenging the Status Quo: Rubel Lex Phillips and the Mississippi Republican Party (1963-1967)", The Journal of Mississippi History, XLVII, No. 4 (November 1985), p. 256 == Lähteet == Luokka:Yhdysvaltalaiset demokraattipoliitikot Luokka:Yhdysvaltain senaatin jäsenet Luokka:Vuonna 1904 syntyneet Luokka:Vuonna 1986 kuolleet
Nukta

Nukta ( tai नुक्ता nuktā) on joissakin intialaisissa kirjaimistoissa käytetty tarkemerkki, joka kirjoitetaan pisteenä konsonantin alapuolelle. Sitä käytetään kuvaamaan äänteitä, jotka ovat joko vierasperäisiä tai joille ei muusta syystä ole kehitetty omaa merkkiä aakkostossa. Hindin devanagari- kirjaimistossa käytetään pisteellisiä konsonantteja persiasta tai arabiasta lainattujen äänteiden esittämiseen: क़ , ख़ , ग़ , ज़ , झ़ , फ़ . Marathissa merkitään retrofleksitremulanttia pisteellisellä r-kirjaimella (ऱ ), kun taas hindissä käytetään pisteellistä ḍ- ja ḍh-konsonanttia aspiroimattoman ja aspiroidun retrofleksitremulantin esittämiseen (ड़ , ढ़ ). Bengalilaisessa kirjaimistossa käytetään j-äänteen kuvaamiseen pisteellistä ya-konsonanttia য় . Lisäksi bengalilaisessa kirjaimistossa käytetään hindin tavoin pisteellisiä kirjaimia retrofleksitremulanteille ড় ja ঢ় . Kutšia kirjoitetaan gudžaratilaisella aakkostolla, johon on lisätty viisi pisteellistä konsonanttia kuvaamaan gudžaratista puuttuvia äänteitä: ગ઼ , જ઼ , ડ઼ , ફ઼ ja બ઼ . == Lähteet == Luokka:Tarkkeet
I’m Gonna Getcha Good!

I’m Gonna Getcha Good! on kanadalaisen laulaja-lauluntekijä Shania Twainin kappale. Se julkaistiin hänen Up!-studioalbumin ensimmäisenä singlenä. Kappaleen sanoittivat Mutt Lange ja Shania Twain. "I'm Gonna Getcha Good!" julkaistiin alun perin Yhdysvaltain radioasemilla 23. syyskuuta 2002. Shania valitsi "I'm Gonna Getcha Good!:n" hänen Up!-albumin ensimmäiseksi singleksi, koska hän koki sen koskettavammaksi kuin hänen aiemmat singlensä ja koska hän ei halunnut jotain liian tuntematonta. Kappaleesta on muodostunut yksi hänen suurimmista kansainvälisistä hiteistä, sijoittuen listoille valtioissa, joissa mikään hänen kappaleista ei ollut päässyt listoille. Vuoden 2003 Juno Awards- gaalassa "I'm Gonna Getcha Good!" oli nimetty "Vuoden Countrykappaleeksi". Myöhemmin Jonas Brothersit coveroivat kappaleen heidän Jonas Brothers: The 3D Concept Experience-elokuvan soundtrackille. == Aiheesta muualla == * I'm Gonna Getcha Good! discogs.com -sivustolla == Lähteet == Luokka:Vuoden 2002 kappaleet Luokka:Shania Twainin kappaleet
Cake to Bake

Cake to Bake on latvialaisen yhtyeen Aarzemniekin esittämä kappale. Kappale edusti Latviaa Eurovision laulukilpailussa 2014 Kööpenhaminassa Tanskassa. Kappale sai semifinaalissa 33 pistettä ja sijoittui sijalle 13 eikä näin päässyt finaaliin. == Lähteet == Luokka:Latvian euroviisuedustuskappaleet Luokka:Vuoden 2014 euroviisuedustuskappaleet
Heikki Nevala

Heikki Nevala (s. 1982) on suomalainen science fiction- ja kauhunovellisti. Nevala on Osuuskumma-kustantamon jäsen. Nevala voitti vuonna 2009 Portti- novellikilpailun novellilla ”Koneesta sinä olet syntyvä” ja samalla novellilla Atorox-palkinnon 2010. Nevala on koulutukseltaan filosofin maisteri tietotekniikasta ja optometristi. == Teokset == * * == Lähteet == == Aiheesta muualla == * Heikki Nevala. Burning Bridge Literary Agency. * Jussi K. Niemelä: Arvet. Tähtivaeltaja 1/2011. Luokka:Suomalaiset tieteiskirjailijat Luokka:Vuonna 1982 syntyneet Luokka:Elävät henkilöt
Tatjana Mihhailova-Saar

Tatjana Mihhailova-Saar () (tunnetaan paremmin nimellä Tanja) on vironvenäläinen poplaulaja ja näyttelijä. Hän syntyi 19. kesäkuuta 1983 Kaliningradissa, Venäjän SFNT:ssa, mutta perhe muutti Kohtla-Järvelle Viroon Tanjan ollessa kaksikuukautinen vauva. Tanja on ollut useiden yhtyeiden jäsen uransa aikana ja on esiintynyt useissa musikaaleissa. Hän edusti Viroa Eurovision laulukilpailussa 2014 kappaleella Amazing. == Lähteet == == Aiheesta muualla == * About Tanja, eurovision.tv Luokka:Virolaiset poplaulajat Luokka:Elävät henkilöt Luokka:Vuonna 1983 syntyneet
Wilhelm Burjam

Wilhelm Johann Burjam (1. tammikuuta 1842 Lyypekki – 14. lokakuuta 1914 Viipuri) oli Pohjoismaiden Osakepankin pääjohtaja ja kauppaneuvos (1907). Burjamin isä oli Lyypekin oopperan johtaja. Hän toimi pankkialalla Frankfurtissa ja Pietarissa ennen asettumistaan Viipuriin. Burjam toimi viipurilaisen Pohjoismaiden Osakepankin johtajana vuosina 1872–1906. Burjam oli naimisissa Ludovica ”Louise” Adelaide Eugenie Waeytensin (1848–1922) kanssa. Heidän tyttärensä oli oopperalaulaja Mally Burjam-Borga ja poikiansa pankinjohtaja Fritz Burjam ja filosofian tohtori, päätoimittaja ja liikemies Willy Burjam.Ylioppilasmatrikkeli 1905 : Fritz Burjam, matrikkelinumero 29836Ylioppilasmatrikkeli 1905, matrikkelinumero 30095 Willy Burjam == Lähteet == Luokka:Suomalaiset pankinjohtajat Luokka:Kauppaneuvokset Luokka:Vuonna 1842 syntyneet Luokka:Vuonna 1914 kuolleet
Amazing (Tanjan kappale)

Amazing on vironvenäläisen laulajan, Tanjan kappale. Se edusti Viroa Eurovision laulukilpailussa 2014 Kööpenhaminassa, Tanskassa. Kappale kilpaili ensimmäisessä semifinaalissa 6. toukokuuta 2014, missä se esitettiin kolmantena. Se sai 36 pistettä, jäi sijalle 12 eikä päässyt finaaliin. ==Lähteet== Luokka:Vuoden 2014 euroviisuedustuskappaleet Luokka:Viron euroviisuedustuskappaleet
Pollapönk

Pollapönk on vuonna 2006 perustettu islantilainen punk rock- ja lastenmusiikkiyhtye, joka edusti Islantia Eurovision laulukilpailussa 2014 Kööpenhaminassa, Tanskassa kappaleella No Prejudice (). == Lähteet == Luokka:Islantilaiset yhtyeet Luokka:Vuoden 2014 euroviisuedustajat Luokka:Islannin euroviisuedustajat
The Next Episode

The Next Episode on yhdysvaltalaisen rap-artistin Dr. Dren kappale, joka julkaistiin hänen toisen studioalbuminsa 2001 kolmantena singlenä 4. heinäkuuta 2000. Kappaleella vierailevat Snoop Dogg, Kurupt sekä Nate Dogg, joista viimeisimpänä mainittu on kreditoimaton. Nate Doggin lopuksi lausumaa ”smoke weed everyday” -heittoa pidetään usein virheellisesti myös koko kappaleen nimenä. Kappale pääsi Billboard Hot 100 -listan 23. sijalle. ==Listasijoitukset== Listat (2000) Paras sijoitus Ranska (SNEP) 22 Saksa (Media Control Charts) 34 Irlanti (Irlannin singlelista) 11 Iso-Britannia (Britannian singlelista) 3 Yhdysvallat (Billboard Hot 100) 23 Yhdysvallat (Billboard Hot R&B;/Hip-Hop Singles & Tracks) 11 Yhdysvallat (Billboard Hot Rap Singles) 9 Yhdysvallat (Billboard Rhythmic Top 40) 2 Yhdysvallat (Billboard Top 40 Tracks) 28 ==Lähteet== Luokka:Vuoden 2000 kappaleet Luokka:Dr. Dren kappaleet
Magdalena Hai

Magdalena Hai (kirjailijanimi; alun perin Anne-Mari Lahtinen, s. 1978 Jyväskylä) on suomalainen kirjailija. Hänen teoksensa Kerjäläisprinsessa (Karisto, 2012) oli ensimmäinen suomalainen steampunk-romaani, ja hän on kirjoittanut myös steampunk-novelleja. Kerjäläisprinsessa oli ehdolla Lasten LukuVarkaus -palkinnon saajaksi vuonna 2013 ja se voitti Kirjava Kettu -palkinnon 2014. Magdalena Hai sai vuoden 2017 Tulenkantaja-palkinnon teoksestaan Kurnivamahainen kissa. Vuonna 2018 Royaumen aikakirjat -sarjan avausteos Kolmas sisar oli lasten- ja nuortenkirjallisuuden Finlandia- ehdokkaana. Palkinnon hän voitti 2023 nuorten kauhuromaanilla Sarvijumala, joka käsittelee kauhun keinoin surua ja menetystä. Vuonna 2020 Haille myönnettiin Kaarina Helakisa -palkinto. Vuonna 2023 Hai voitti lasten- ja nuortenkirjallisuuden Finlandia-palkinnon teoksellaan Sarvijumala. Finlandia- palkitut on tapana kutsua seuraavan vuoden Linnan juhliin, mutta Magdalena Hai kieltäytyi kutsustaan protestiksi Orpon hallituksen ja perussuomalaisen puolueen politiikkaa sekä Wille Rydmanin asemaa vastaan. == Teokset == ===Gigi ja Henry -trilogia=== * Kerjäläisprinsessa. Hämeenlinna: Karisto, 2012. ISBN 9789512355938. * Kellopelikuningas. Hämeenlinna: Karisto, 2013. ISBN 9789512356607. * Susikuningatar. Hämeenlinna: Karisto, 2014. ISBN 9789512358519. === Royaumen aikakirjat=== * Kolmas sisar. Helsinki: Otava, 2018. ISBN 978-951-1-32290-0. * Isetin solmu. Helsinki: Otava, 2021. ISBN 978-951-1-39576-8. === Painajaispuoti === * * * * ===Muita teoksia=== * Mörkö Möö ja Mikko Pöö. Hämeenlinna: Karisto, 2012. ISBN 978-951-23-5328-6. * Haiseva käsi ja muita kauheita tarinoita Uhriniituntakaisesta. Hämeenlinna: Karisto, 2016. ISBN 978-951-23-6201-1. * Kurnivamahainen kissa. Hämeenlinna: Karisto, 2017. ISBN 978-951-23-6323-0. * Neiti Kymenen ihmeellinen talo. Helsinki: Otava, 2020. ISBN 978-951-1-35034-7. * Kuolleiden kirja – Paluu Uhriniituntakaiseen. Hämeenlinna: Karisto, 2020. ISBN 978-951-23-6721-4. * Sarvijumala. Helsinki: Otava, 2023. ISBN 978-951-1-45632-2. === Mukana julkaisuissa === * * == Lähteet == == Aiheesta muualla == * Magdalena Hain kotisivut Luokka:Suomalaiset fantasiakirjailijat Luokka:Suomalaiset lasten- ja nuortenkirjailijat Luokka:Vuonna 1978 syntyneet Luokka:Elävät henkilöt
Tharu

Tharu-kielet ovat ryhmä Nepalissa asuvien tharujen puhumia indoarjalaisia kieliä. Tharu-kielet kuuluvat bihar-kielten ryhmään ja niihin kuuluu yhdeksän kieltä, joiden puhujat ymmärtävät toisiaan vaihtelevasti. Tharu-kieliä kirjoitetaan devanagari-kirjaimistolla. Niillä on vuoden 2011 väestönlaskennan mukaan yhteensä 1 530 000 puhujaa. Tharu-kielten ryhmään kuuluu yhdeksän kieltä: buksa, chitwania tharu, dangaura tharu, kathariya tharu, kochila tharu, majhi, musasa, rana tharu ja sonha. == Lähteet == Luokka:Bihar-kielet Luokka:Nepalin kielet
No Prejudice

No Prejudice () on islantilaisen bändin Pollapönkin kappale. Se valittiin edustamaan Islantia Eurovision laulukilpailussa 2014 Tanskassa. Kappaleen alkuperäinen versio oli islanninkielinen, mutta se muutettiin englanninkieliseksi Eurovision laulukilpailua varten. Kappale tuli ensimmäisessä semifinaalissa kahdeksanneksi ja eteni finaaliin. Finaalissa se keräsi 58 pistettä ja saavutti sijan 15. ==Listasijoitukset== Listat (2014) Paras sijoitus Iso-Britannia (Britannian singlelista) 70 Itävalta (Ö3 Austria Top 40) 68 ==Lähteet== Luokka:Islannin euroviisuedustuskappaleet Luokka:Vuoden 2014 euroviisuedustuskappaleet
One Night’s Anger

”One Night’s Anger” on albanialaisen laulajan Hersjana Matmujan kappale, jolla hän edusti maataan Eurovision laulukilpailussa 2014 Tanskassa. Kappale sijoittui ensimmäisessä semifinaalissa 15:nneksi eikä päässyt finaaliin. Matmuja voitti Albanian euroviisukarsinnan Festivali i Këngësin 28. joulukuuta 2013 kappaleen albaniankielisellä versiolla ”Zemërimi i një nate”. Englanninkielinen versio ja musiikkivideo kappaleesta julkaistiin 16. maaliskuuta 2014. == Lähteet == Luokka:Albanian euroviisuedustuskappaleet Luokka:Vuoden 2014 euroviisuedustuskappaleet
Regent Street

Regent Street on ostoskatu Lontoon keskustassa. Se kulkee Pall Mallilta Piccadilly Circus -aukion ohi kohti Regent’s Park -puistoa. Katu on saanut nimensä (”sijaishallitsijan katu”) tulevan Yrjö IV:n mukaan, joka kadun suunnittelemisen aikaan vuonna 1811 oli isänsä Yrjö III:n sijaishallitsija. Arkkitehti John Nash suunnitteli Regent Streetin ja Regent’s Parkin osana kokonaisuutta, jossa osa kuningashuoneen omistamasta Marylebonen puistosta muutettiin asuinkäyttöön. Regent Streetin varrella on yli 2 kilometrin verran kauppojen julkisivuja. Siellä työskentelee yli 20 000 henkeä. Vuosittain kadulla käy yli 7,5 miljoonaa turistia. Monet Nashin suunnittelemat julkisivut kadun varrella ovat suojeltuja. == Lähteet == == Aiheesta muualla == Luokka:City of Westminster Luokka:Lontoon kadut
L’Épine (Marne)

L'Épine on kunta Pohjois-Ranskassa Marnen departementissa Champagne-Ardennen alueella. Kunnassa oleva 1400- ja 1500-luvuilla rakennettu goottilainen Notre Damen basilika (La basilique Notre-Dame de l'Épine) on osa Pyhän Jaakobin pyhiinvaellusreittiä ja kuuluu UNESCOn maailmanperintöluetteloon. Tour de France 2014 ==Aiheesta muualla== *UNESCOn maailmanperintöluettelo: Santiago de Compostelan pyhiinvaellusreitit Ranskassa == Lähteet == Luokka:Marnen kunnat Luokka:Unescon maailmanperintökohteet Ranskassa
Mario Power Tennis (Game Boy Advance)

Mario Power Tennis (tunnetaan Pohjois-Amerikassa nimellä Mario Tennis: Power Tour ja Japanissa nimellä Mario Tennis Advance) on Camelotin kehittämä ja Nintendon vuonna julkaisema urheilupeli Game Boy Advancelle. Peli on julkaistu vuonna 2014 Wii U:n Virtual Consolelle. Peli on viides osa Mario Tennis- urheilupelisarjaa. Peli on saanut positiivisen vastaanoton. Sillä on Metacriticin sivuilla 81 % keskiarvo ja GameRankingsin sivuilla 80,76 % keskiarvo. IGN antoi pelille arvosanaksi 9/10. ==Lähteet== == Aiheesta muualla == * *Virallinen sivusto Luokka:Vuoden 2005 videopelit Luokka:Mario Tennis Luokka:Game Boy Advance -pelit Luokka:Virtual Console -pelit
Mika Piironen

Mika Piironen (s. 17. tammikuuta 1978) on suomalainen aktiiviuransa lopettanut koripalloilija. Urallaan Suomen cupin voittanut ja SM-hopean ja -pronssin saavuttanut Piironen joutui lopettamaan kilpauransa loukkaannuttuaan erittäin vakavasti veneonnettomuudessa. == Pelaajaura == Piironen pelasi kasvattajaseurassaan Joensuun Katajassa kaksi kautta miesten pääsarjassa vuosina 2001–2003, Hän saavutti Katajan-vuosinaan Suomen cupin, SM-hopean ja -pronssin.baskethotel.com == Saavutukset == * Suomen cup 2003 * SM-hopeaa 2003 ** SM-pronssia 2002 == Onnettomuus == Piironen päätti kahden menestyskauden jälkeen panostaa kunnolla koripalloon ja keskeytti yliopisto-opintonsa. Hän harjoitteli kesällä 2003 ahkerasti, ja 23. elokuuta hän matkusti ystäviensä kanssa mökille viikonlopuksi. Illalla hän ajoi moottorivenettä vetäessään vesisuksilla kulkenutta ystäväänsä perässään. Vene törmäsi vedenalaisiin kiviin, ja sen moottori irtosi ja lensi Piirosen päähän vasemmalle puolelle. Piironen ei omien sanojensa mukaan muista törmäystä, ja hän havahtui laiturilla kaveriensa hätään ja runsaaseen verentuloon. Ambulanssi kiidätti Piirosen Pohjois-Karjalan keskussairaalaan, mistä hänet siirrettiin nopeasti Kuopion yliopistolliseen sairaalaan. Siellä hengestään taistellut Piironen leikattiin välittömästi usean tunnin kestäneellä haastavalla leikkauksella.http://www.katajabasket.fi/edustusjoukkue/joukkueet/miehet/03-04/piironen_Sunnuntaisuomalainen.htmhttp://www.savonsanomat.fi/viihde/askel- askeleelta-eteenpain/1016099 Moottori oli repinyt Piirosen päähän useita syviä viiltoja ja pään luita sekä aivomassaa näkyi. Piirosta pidettiin leikkauksen jälkeen koomassa neljä päivää, ja lääkärit pitivät tämän tilaa huonona. Kahden viikon jälkeen hänet siirrettin takaisin Joensuun keskussairaalaan. Piirosen oikea puoli halvaantui, ja hänen puhekykynsä katosi. Hänen vasemman silmän silmähermossaan oli reikä, joka vei silmän näkökyvyn lähes kokonaan ja joka olisi vaatinut vaikean leikkauksen. Kaksi kuukautta onnettomuuden jälkeen Piirosen puhekyky alkoi harjoituksen myötä palautua, ja hän alkoi nousta pyörätuolista. Piirosen oikea käsi on jäänyt toimimattomaksi, ja hän on käynyt kuntoutusjaksoilla. Piironen on haastatteluissa ollut kuitenkin tyytyväinen selviytymiseensä hengissä ja on uskonnollisena miehenä ollut mukana seurakuntatoiminnassa. == Lähteet == * Mika Piironen baskethotel.com === Viitteet === Luokka:Suomalaiset koripalloilijat Luokka:Vuonna 1978 syntyneet Luokka:Elävät henkilöt
Filk

Filk on science fiction -fandomin kokoontumisissa elävä perinne, jossa sanoitetaan jokin tunnettu kappale uudestaan käyttäen aineistona tieteis- tai fantasiafiktiota. Sana filk tulee sanasta folk. Suomessa filkkausta on kuultu muun muassa Finnconissa. == Lähteet == == Kirjallisuutta == * == Aiheesta muualla == * Filkkejä . Spektre. Luokka:Science fiction -fanikunta Luokka:Musiikkityylit
Fernando (jalkapalloilija, 1992)

Fernando Lucas Martins, taiteilijanimeltään vain Fernando, (s. 3. maaliskuuta 1992 Erechim, Brasilia) on brasilialainen jalkapalloilija. Pelipaikaltaan hän on puolustava keskikenttäpelaaja. Fernando edustaa kiinalaista Beijing Guoania. Fernando on aiemmin pelannut kotimaassaan Grêmion joukkueessa vuoteen 2013, ukrainalaisessa Šah’tar Donetskissa vuosina 2013–2015, italialaisessa Sampdoriassa kaudella 2015–2016 ja venäläisessä Moskovan Spartakissa vuosina 2016–2019. Hän siirtyi Beijing Guoaniin heinäkuussa 2019 lainalle, ja vuoden 2020 alusta hän kuuluu kiinalaisseuran omistukseen. Fernando on pelannut Brasilian maajoukkueessa kahdeksan A-maaottelua vuosina 2012–2013. Hän oli mukana Maanosaliittojen cupissa 2013 ja pääsi vaihtopelaajana kentälle yhdessä alkulohko-ottelussa.. == Lähteet == == Aiheesta muualla == Luokka:Brasilialaiset jalkapalloilijat Luokka:Vuonna 1992 syntyneet Luokka:Elävät henkilöt
Spekulatiivinen runous

Spekulatiivinen runous eli tieteisrunous tai fantasiarunous on science fiction - tai fantasia-aiheista runoutta. Sf-runoutta julkaistaan melko vähän. Muun muassa Harry Martinsonin Aniara (1956) voidaan lukea tieteisaiheiseksi runoelmaksi. == Lähteet == Luokka:Fantasiakirjallisuus Luokka:Tieteiskirjallisuus Luokka:Runous
John Engelberg

John Eliel Engelberg (23. marraskuuta 1876 Kuopio – 15. syyskuuta 1953 Helsinki) oli suomalainen taidemaalari, lelutehtailija ja talousneuvos. ==Elämä== Engelbergin vanhemmat olivat Valtimon Haapakylässä asunut maanviljelijä, hevosten kasvattaja Anders Eliel Engelberg (1847–1928) ja Christina (Ina) Augusta Montin (1853–1930). Hänen veljensä oli kirjailija ja järjestövaikuttaja Rafael Engelberg. Engelberg kävi Taideteollisen keskuskoulun ja Turun Taideyhdistyksen piirustuskoulun 1895–1898. Hän osallistui Suomen Taiteilijain näyttelyihin 1902 ja 1908. Engelberg toimi piirustuksenopettajana 1902–1903 ja 1936–1937. Engelberg aloitti lelujen valmistuksen 1907 kehittämällään pahvin kovetusmenetelmällä, kun hän ei helsinkiläisiä lelukauppoja kierreltyään löytänyt mieleisiään nuken huonekaluja tyttärelleen. Lelujen kysyntä kasvoi koti- ja ulkomailla hänen Malmin kotiteollisuusnäyttelyssä 1908 saamansa palkinnon myötä. Vuonna 1909 Engelberg perusti leluja valmistaneen Oy Suomalainen Lelupaja -nimisen yrityksen Porvooseen yhdessä liikemies Walter Sjöbergin kanssa Vuonna 1912 tehtaaseen hankittiin puusepänkoneet ja aloitettiin myös puulelujen valmistus. Valikoimaan kuului nuken huonekaluja ja eläinleluja, joiden erikoisuus oli niiden liikkuvuus. Vuonna 1915 yritys yhdistettiin laajentumispyrkimysten ja raaka-aineiden paremman saatavuuden vuoksi Eero Mäkisen puusepänliikkeeseen Sortavalan maalaiskunnassa, Helylän aseman lähellä. Uusi Oy Helylä-niminen yritys alkoi valmistaa pääasiassa kouluja varten kalusteita ja opetusvälineitä, mutta myös lelujen valmistus jatkui siellä. Engelberg toimi yrityksen johtajana. Vuonna 1921 työntekijöitä oli 300, Engelberg oli suurin omistaja ja Mäkinen ei ollut enää mukana. Yhtiö meni konkurssiin 1935. Kauppaneuvos Risto Enarvi oli John Engelbergin ja tämän puolison Ilma Kristina Enlundin poika. ==Tunnustukset== Engelberg sai talousneuvoksen arvon vuonna 1946. == Kirjallista tuotantoa == * Maalaus. 2, Ammattityön perusteet. Käsiteollisuuskirjasto n:o 8. Kansanvalistusseura, Helsinki 1912, 2. painos 1915, 3. painos Tietosanakirja, Helsinki 1923 * Vanhoja suomalaisia maalauskoristeita = Gamla finska målade ornament. Käsiteollisuuspiirustuksia n:o 3. Kansanvalistusseura, Helsinki 1913 * Kotimainen puu lattia-aineena. Helylä, Helsinki 1930 == Lähteet == * Anneli Kotisaari : Isak Erikinpoika Tenalensis-Sursill s. 1550 Pietarsaari ja hänen jälkeläisiään yhteensä 1794 taulua, taulu 24 * Kuvataiteilijamatrikkeli * Porvoon nukke- ja lelumuseo * Elina Raitanen : Puulelutehtaan vuosikymmenet - Kasvattavien puulelujen valmistaja Juho Jussila Oy 1923 - 1980, Suomen historian pro gradu, Jyväskylän yliopisto 2011, Engelbergistä s. 20-21 * Elinkeinoelämän Keskusarkisto : Joh. Parviainen Oy, Helylän tehtaat 1881-1944 (MS Word-dokumentti) === Viitteet === Luokka:Suomalaiset taidemaalarit Luokka:Suomalaiset yrittäjät Luokka:Vuonna 1876 syntyneet Luokka:Vuonna 1953 kuolleet
Sanni Franssi

Sanni Maija Franssi (s. 19. maaliskuuta 1995Sanni Franssi PK-35 Vantaa. Viitattu 20.7.2014.) on suomalainen jalkapalloilija, joka edustaa espanjalaista Real Sociedadia. Aiemmin hän on kotimaansa lisäksi pelannut Sveitsissä, Italiassa ja Tanskassa. Hän on pelannut vuoden 2023 loppuun mennessä 74 naisten maaottelua ja tehnyt niissä viisi maalia. == Seurajoukkueet == Franssi on Riihimäen Nappulaseuran kasvatti, joka pelasi ensimmäiset liigaottelunsa kaudella 2012. PK-35:n vakiokokoonpanoon hän nousi vuotta myöhemmin ja teki varsinaisen läpimurtonsa 2014, jolloin Franssi oli kauden puoliväliin mennessä iskenyt jo 14 maalia, ollen liigan toiseksi paras maalintekijä. Hänet valittiin myös Naisten Liigan kesäkuun pelaajaksi. Ennen siirtymistään ulkomaille hän ehti pelata kaudella 2016 liigassa 15 ottelua, joissa hän teki 20 maalia. Koko liigaurallaan hän on pelannut 87 ottelua, joissa hän teki 51 maalia. PK-35:n lisäksi Franssi on Suomessa aikuisten tasolla edustanut Vantaan Jalkapalloseuraa naisten Ykkösessä ja Kakkosessa.Sanni Franssi Suomen Palloliitto. Viitattu 20.7.2014. Kesällä 2017 Franssi siirtyi Italian Serie A:han Juventuksen joukkueeseen. Edellisellä kaudella hän pelasi Sveitsissä Zürichin joukkueessa, josta hän palasi kesäkaudeksi Suomeen PK-35:een.Suomen maajoukkuehyökkääjä Sanni Franssi siirtyy Juventukseen Vuonna 2020 hän voitti Fortuna Hjørringin joukkueessa Tanskan-mestaruuden. Syksyllä 2020 hän siirtyi espanjalaisseura Real Sociedadiin. == Maajoukkueura == Tyttöjen eri ikäkausimaajoukkueita Franssi on heinäkuuhun 2014 mennessä edustanut 16 kertaa ja tehnyt niissä 2 maalia.TU20 Suomi Suomen Palloliitto. Viitattu 20.7.2014. Hän kuului Suomen joukkueeseen elokuussa 2014 Kanadassa pelatuissa alle 20-vuotiaiden MM-kisoissa ja tuli vaihtopelaajana kentälle jokaisessa kolmessa Suomen ottelussa Ensimmäisen naisten maaottelunsa Franssi pelasi helmikuussa 2015, ja ensimmäisen maajoukkuemaalinsa hän teki syyskuussa 2016 EM-karsintaottelussa Portugalia vastaan. Franssi on vuoden 2023 loppuun mennessä pelannut 74 naisten maaottelua ja tehnyt niissä viisi maalia. Hän kuului Suomen joukkueeseen vuoden 2022 EM-kilpailuissa. == Muuta == NHL-jääkiekkoilija Santeri Hatakka on Franssin pikkuveli. == Lähteet == Luokka:Suomalaiset jalkapalloilijat Luokka:Vuonna 1995 syntyneet Luokka:Elävät henkilöt
Jalkapallon alle 20-vuotiaiden naisten maailmanmestaruuskilpailut 2014

Jalkapallon naisten alle 20-vuotiaiden maailmanmestaruuskilpailut 2014 järjestettiin Kanadassa 5.–24. elokuuta 2014. Kyseessä oli järjestyksessään seitsemäs jalkapallon alle 20-vuotiaiden naisten MM-lopputurnaus. MM-kisojen isäntäkaupunkeina toimivat Edmonton, Moncton, Montreal ja Toronto. Turnauksessa pelasi yhteensä 16 joukkuetta, jotka oli jaettu neljään alkulohkoon. Jokaisen lohkon kaksi parasta selvisi puolivälieriin. MM-kisojen loppuottelu pelattiin 24. elokuuta Montrealin olympiastadionilla. Suomi selviytyi turnaukseen, kun Suomen alle 19-vuotiaat sijoittuivat neljän parhaan joukkoon vuonna 2013 Walesissa käydyissä EM-kilpailuissa. Suomesta MM-lopputurnauksessa olivat mukana myös erotuomari Kirsi Heikkinen sekä avustavat erotuomarit Anu Jokela ja Tonja Paavola. == Pelipaikat == Edmonton Moncton Montreal Toronto Commonwealth Stadium Moncton Stadium Olympiastadion BMO Field 200px Kapasiteetti: 60 081 Kapasiteetti: 10 000 Kapasiteetti: 66 308 Kapasiteetti: 21 859 == Alkulohkot == === Lohko A === Joukkue Ott. V T H M P Pohjois-Korea 3 2 0 1 5–2 6 Kanada 3 2 0 1 4–3 6 Ghana 3 2 0 1 3–4 6 Suomi 3 0 0 3 4–7 0 \---- \---- === Lohko B === Joukkue Ott. V T H M P Saksa 3 2 1 0 12–6 7 USA 3 2 0 1 4–2 6 Kiina 3 0 2 1 6–9 2 Brasilia 3 0 1 2 2–7 1 \---- \---- === Lohko C === Joukkue Ott. V T H M P Nigeria 3 2 1 0 5–3 7 Etelä-Korea 3 1 1 1 4–4 4 Englanti 3 0 2 1 3–4 2 Meksiko 2 0 2 1 3–4 2 \---- \---- === Lohko D === Joukkue Ott. V T H M P Ranska 3 3 0 0 12–1 9 Uusi-Seelanti 3 2 0 1 5–4 6 Paraguay 3 1 0 2 2–6 3 Costa Rica 3 0 0 3 2–10 0 \---- \---- == Pudotuspelit == === Ottelukaavio === {{Turnauspuu8 | 16\. elokuuta – Toronto | Pohjois-Korea | (rp.) 3 | Yhdysvallat | 1 | 17\. elokuuta – Moncton | Nigeria | 4 | Uusi-Seelanti | 1 | 16\. elokuuta – Edmonton | Saksa | 2 | Kanada | 0 | 17\. elokuuta – Montreal | Ranska | (rp.) 4 | Etelä-Korea | 3 | 20\. elokuuta – Moncton | Pohjois-Korea | 2 | Nigeria | 6 | 20\. elokuuta – Montreal | Saksa | 2 | Ranska | 1 | 24\. elokuuta – Montreal | Nigeria | 0 | Saksa | 1 | 24\. elokuuta – Montreal | Pohjois-Korea | 2 | Ranska | 3 }} === Puolivälierät === \---- === Välierät === === Pronssiottelu === === Loppuottelu === == Lähteet == *MM-lopputurnauksen viralliset kotisivut === Viitteet === 20-vuotiaiden maailmanmestaruuskilpailut 2014 Luokka:Vuoden 2014 jalkapallo Luokka:Kanadan jalkapallo Luokka:Montrealin urheilu Luokka:New Brunswick Luokka:Edmontonin urheilu Luokka:Toronton urheilu
Jakob Emanuel Handmann

Jakob Emanuel Handmann (16. elokuuta 1718 Basel - 3. marraskuuta 1781 Bern) oli sveitsiläinen muotokuviin erikoistunut taidemaalari. Hän oli sveitsiläisten kuvataiteilijoiden Anton Graffin, Jean Preudhommen, Angelica Kauffmannin, Johann Jakob Schalchin, Johann Caspar Füsslin ja tämän pojan Johann Heinrich Füsslin aikalainen. == Elämä == Jakob Emanuel Handmann oli leipuri ja myöhemmin Waldenburgin haastemies Johann Jakob Handmannin ja tämän vaimon Anna Maria Rispachin yhdeksäs lapsi heidän neljästätoista lapsestaan. Vuosina 1735-1739 hän opetteli stukkorappaajaksi ja opiskeli taidetta Schaffhausenissa stukkorappaaja ja taidemaalari Johann Ulrich Schnetzlerin opissa. Hän teki opintomatkoja Pariisiin, Roomaan ja Napoliin. Pariisissa hän työskenteli taidemaalari Jean Restout nuoremman ateljeessa saaden tältä vaikutteita. Vuonna 1742 Handmann matkusteli Ranskassa löytäen töitä muotokuva-ateljeesta yhdessä taidemaalari Hörlingin kanssa. Liikekumppanuus Hörlingin kanssa tarkoitti sitä, että Handmann oli vastuussa mallien päiden maalaamisesta. Italiassa hän työskenteli muun muassa Marco Benefialin ja Pierre Subleyras'n ateljeissa Roomassa, jossa hän etupäässä kopioi antiikin ja renessanssiajan mestaritöitä. Kesäkuussa 1746 hän palasi Sveitsiin. Vuonna 1747 hän asettui Baseliin, jossa avasi oman ateljeen. Hänen asiakkaistaan useat olivat kaupungin ja Bernin alueen ylimystöä. Tuttavuus virolaiseen aateliseen eversti Carl Friedrich von Staaliin auttoi Handmannia pääsemään Bolognan Accademia Clementinan jäseneksi vuonna 1773. Lukuun ottamatta matkaa Saksaan vuonna 1753 Handmann ei enää myöhemmin poistunut Sveitsistä. ==Teoskuvia== File:Bildnis der Johanna Margaretha Frisching by Jakob Emanuel Handmann.jpg|Johanna Margaretha Frisching, 1758 File:Niklaus Tscharner 1755.jpg|Niklaus von Tscharner, 1755 File:Handmann Johann Ludwig Aberli.jpg|Johann Ludwig Aberli, 1751 Luokka:Sveitsiläiset taidemaalarit Luokka:Vuonna 1718 syntyneet Luokka:Vuonna 1781 kuolleet
Fargo (televisiosarja)

Fargo on yhdysvaltalainen rikosdraamasarja, jonka on luonut Noah Hawley. Fargo alkoi FX-kanavalla 15. huhtikuuta 2014. Suomessa sarjaa esittää Hero ja HBO Nordic. Fargo perustuu Coenin veljesten samannimiseen elokuvaan vuodelta 1996. Coenin veljekset ovat toimineet sarjan tuottajina. Sarjan pääosissa ensimmäisellä kaudella ovat Billy Bob Thornton, Allison Tolman, Colin Hanks ja Martin Freeman. == Tuotantokaudet == Kausi Jaksot Ensiesitys Avausjakso Päätösjakso 1 10 15. huhtikuuta 2014 17. kesäkuuta 2014 2 10 12. lokakuuta 2015 14. joulukuuta 2015 3 10 19. huhtikuuta 2017 21. kesäkuuta 2017 4 11 27. syyskuuta 2020 29. marraskuuta 2020 5 10 21. marraskuuta 2023 16. tammikuuta 2024 == Kausi 1 == Tammikuussa 2006 palkkamurhaaja Lorne Malvo (Billy Bob Thornton) ohittaa Bemidjin (Minnesota) ja saa aikaan väkivallan vyöryn. Tapahtumien keskiöön joutuu tahtomattaan nössö vakuutusmyyjä Lester Nygaard (Martin Freeman). Varaseriffi Molly Solverson (Allison Tolman) ja konstaapeli Gus Grimly (Colin Hanks) naapurikaupunki Duluthista yhdistävät voimansa selvittääkseen joukon murhia joiden he uskovat liittyvän Malvoon ja Nygaardiin. === Näyttelijät === ==== Pääosissa ==== ==== Sivurooleissa ==== == Kausi 2 == Sarjan luojan Noah Hawleyn mukaan toinen kausi käsittelee tapahtumia 1979 Sioux Fallsissa (Etelä-Dakota), mihin sarjan ensimmäisellä kaudella monesti viitattiin; nuori Lou Solverson ja Mollyn äiti tulevat olemaan siinä. === Näyttelijät === ==== Pääosissa ==== ==== Sivurooleissa ==== ==Kausi 3== === Näyttelijät === ==== Pääosissa ==== == Vastaanotto == Sarja sai yhteensä 18 Emmy-ehdokkuutta muun muassa parhaasta minisarjasta tai televisioelokuvasta, ohjauksesta ja käsikirjoituksesta. Martin Freeman ja Billy Bob Thornton saivat ehdokkuudet parhaasta miespääosasta minisarjassa tai televisioelokuvassa ja Colin Hanks parhaasta miessivuosasta minisarjassa tai televisioelokuvassa. Allison Tolman sai ehdokkuuden parhaasta naissivuosasta minisarjassa tai televisioelokuvassa. Fargo palkittiin parhaan minisarjan tai televisioelokuvan sekä parhaan minisarjan tai televisioelokuvan miespääosan Golden Globella (Billy Bob Thornton). == Lähteet == == Aiheesta muualla == * Luokka:2010-luvun yhdysvaltalaiset draamakomediasarjat Luokka:2010-luvun yhdysvaltalaiset rikossarjat Luokka:2020-luvun yhdysvaltalaiset draamakomediasarjat Luokka:2020-luvun yhdysvaltalaiset rikossarjat Luokka:Primetime Emmy -palkitut ohjelmat Luokka:Golden Globe -palkitut televisiosarjat Luokka:Elokuviin perustuvat televisiosarjat Luokka:FX:n televisio-ohjelmat
Marianne Miettinen

Marianne Miettinen (s. 13. kesäkuuta 1975Marianne Miettinen UEFA. Viitattu 20.7.2014.) on suomalainen jalkapallovalmentaja, joka toimii Suomen alle 19- ja alle 20-vuotiaiden naisten jalkapallomaajoukkueiden päävalmentajana. Hän on suorittanut Euroopan jalkapalloliiton UEFA:n A-valmentajalisenssin vuonna 2002 ja Pro-lisenssin 2006. Suomen Palloliiton järjestämän jalkapallovalmentajakoulun Miettinen suoritti vuosina 2006–2007. Hän on työskennellyt myös Palloliiton koulutussihteerinä sekä julkaissut jalkapallovalmennukseen liittyvän kirjan.Marianne Miettinen: Jalkapalloilun malliharjoituksia ympäri maailmaa Adlibris. Viitattu 20.7.2014. Syyskuussa 2018 Suomen Palloliitto valitsi Miettisen tyttöjen huippujalkapallopäälliköksi. == Pelaajaura == Miettinen on Tikkurilan Palloseuran kasvatti, joka omalla peliurallaan edusti pääsarjatasolla Helsingin Jalkapalloklubia sekä toista helsinkiläisseuraa Puistolan Urheilijoita. Hän siirtyi valmentajaksi lopetettuaan pelaajauransa 22-vuotiaana. == Valmennusura == Miettinen on toiminut muun muassa Puistolan Urheilijoiden sekä Åland Unitedin liigajoukkueiden päävalmentajana. Tammikuussa 2009 Miettinen teki sopimuksen Damallsvenskanissa pelanneen Stattena IF:n kanssa, ollen ensimmäinen suomalaisvalmentaja Ruotsin naisten pääsarjassa. Miettinen erosi kuitenkin tehtävästään kesken kauden joukkueen huonon menestyksen vuoksi. Tyttöjen eri ikäkausimaajoukkueita hän on valmentanut vuodesta 2010 lähtien ja Miettinen on ollut mukana myös naisten maajoukkueen valmennusryhmässä. Vuonna 2010 hän valmensi lisäksi naisten B-maajoukkuetta. Suomen alle 19-vuotiaiden maajoukkue selvisi Miettisen johdolla välieriin vuonna 2013 Walesissa järjestetyissä EM-kilpailuissa ja saavutti samalla paikan vuoden 2014 alle 20-vuotiaiden MM-lopputurnaukseen. == Kommentaattori == Miettinen on toiminut vuodesta 2016 lähtien Yle Urheilun jalkapalloasiantuntijana. Miesten EM-kisoissa 2016 hän oli Ylen studiossa asiantuntijana. Miettinen sai paljon positiivista palautetta asiantuntevista kommenteistaan. Jotkut katsojat olivat puolestaan ärsyyntyneet siitä, että jalkapalloa kommentoimassa oli nainen. Miettinen itse ihmetteli kohua ja sanoi olevansa mielellään kaatamassa raja-aitoja ja hajottamassa lasikattoa. Miettinen toimii Ylen tv-kommentaattorina myös MM-kisoissa 2018Kommentti: YLE ansaitsee vuolaat kehut MM-futiksesta ,Qatarin MM-kisoissa 2022 sekä vuoden 2024 EM-kisoissa == Teokset == *Jalkapalloilun malliharjoituksia ympäri maailmaa, Kannustusvalmennus P&K;, 2010. ISBN 978-952-51671-6-0. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1975 syntyneet Luokka:Elävät henkilöt
Nuorallatanssija

Nuorallatanssija voi tarkoittaa ainakin seuraavia: * nuorallatanssija eli -kävelijä * Nuorallatanssija, Yö-yhtyeen albumi vuodelta 1984 * Nuorallatanssija, Asteen albumi vuodelta 2010 * Nuorallatanssija, Torsti Lehtisen runo- ja aforismikokoelma vuodelta 1987 * Nuorallatanssija (Lindanserskan), Zinaida Lindénin romaani vuodelta 2009 * Nuorallatanssija, Elia Kazanin ohjaama elokuva vuodelta 1953
The Romantics (albumi)

The Romantics on samannimisen yhdysvaltalaisen rockyhtyeen studioalbumi vuodelta 1979. Levyn on tuottanut Peter Solley (Spider Records). Levy-yhtiö on Nemperor Records. Vuonna 1980 LP-levyjä on tehty Hollannissa. Levy-yhtiö on CBS:n Epic Records. == Kappaleet == The Kinks -yhtyeeltä lainattua "She’s Got Everything" -kappaletta lukuun ottamatta laulut ovat The Romantics -yhtyeen jäsenten Palmar – Marinos – Skill (PALMARINOSKILL) tekemiä ja kustannusyhtiö on ForeverEndeavor Music (ASCAP). ; Sivu 1 # When I Look in Your Eyes – 3:00 # Tell It to Carrie – 3:24 # First in Line – 2:37 # Keep in Touch – 3:41 # Girl Next Door – 4:42 ; Sivu 2 # What I Like About You – 2:56 # She’s Got Everything (R. Davies) – 2:34 # Till I See You Again – 3:55 # Hung on You – 3:25 # Little White Lies – 2:38 # Gimme One More Chance – 4:27 "She’s Got Everything" -kappaleen julkaisija on Rightsong Music (BMI). == The Romantics == * Rich Cole – basso, laulu * Jimmy Marinos – rummut, laulu * Wally Palmar – rytmikitara, laulu * Mike Skill – soolokitara, laulu == Muuta == * äänittäjä: Steve Brown * masterointi: Greg Calbi, Sterling Sound, New York City * kannen suunnittelu: The Romantics * valokuvat: Jim Houghton * laitteet: Rock City, Royal Oak, Michigan * yhtyeen äänitarkkailija: Jim Gorst * managerointi: Arnie Tencer ja Joel Zuckerman, Spider Management == Kiitokset == Nat Weiss, Patrick Clifford, Billy Gerber, Danny Keaton, Sky Daniels, Jim Sotet, Mark McEwan, Trip Brown & D M A, Nick Panaseiko, Irene DeCook, Shirley P. Kaye. == Lähteet == * LP-levy The Romantics (Epic EPC 84095, hollantilainen painos) 1980 Luokka:Vuoden 1979 esikoisalbumit Luokka:Yhdysvaltalaiset pop rock -albumit Luokka:Yhdysvaltalaiset uuden aallon albumit